Document ID: 32011R1228

РЕГЛАМЕНТ (ЕС) № 1228/2011 НА ЕВРОПЕЙСКИЯ ПАРЛАМЕНТ И НА СЪВЕТА
от 16 ноември 2011 година
за отмяна на Регламент (ЕИО) № 429/73 на Съвета за определяне на специални разпоредби, приложими при вноса в Общността на определени стоки, предмет на Регламент (ЕИО) № 1059/69, с произход от Турция
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 207, параграф 2 от него,
като взеха предвид предложението на Европейската комисия,
след предаване на проекта на законодателния акт на националните парламенти,
в съответствие с обикновената законодателна процедура (1),
като имат предвид, че:
(1)
Подобряването на правото на Съюза е основен елемент на стратегията за по-добро законотворчество, която се прилага от институциите на Съюза. В тази връзка е целесъобразно да се изключат от действащото законодателство актовете, които вече нямат реално приложение.
(2)
Регламент (ЕИО) № 429/73 на Съвета (2) беше приет, за да се определи намаленият фиксиран компонент на вносните мита за преработените селскостопански продукти с произход от Турция и внесени в рамките на Допълнителния протокол към Споразумението за асоцииране между Европейската икономическа общност и Турция, подписан на 23 ноември 1970 г.
(3)
Решение № 1/95 на Съвета за асоцииране ЕО-Турция от 22 декември 1995 г. за приключване на последната фаза на митническия съюз (3) урежда правилата за определяне на митата за преработени селскостопански продукти с произход от Турция, внасяни в Европейския съюз. Следователно Регламент (ЕИО) № 429/73 вече е загубил актуалност.
(4)
Следователно, от съображения за правна сигурност и яснота, Регламент (ЕИО) № 429/73 следва да бъде отменен,
ПРИЕХА НАСТОЯЩИЯ РЕГЛАМЕНТ:
Член 1
1. Регламент (ЕИО) № 429/73 се отменя.
2. Отмяната на акта, посочен в параграф 1, не засяга:
а)
запазването в сила на актове на Съюза, приети въз основа на акта, посочен в параграф 1; и
б)
валидността на измененията, внесени с акта, посочен в параграф 1, в други актове на Съюза, които не се отменят с настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Страсбург на 16 ноември 2011 година.

Labels: 3
15
17
18